Stavenes fyr

Stavenes fyr eller Stavneset fyr er et fyr som ligger nordøst på Averøy og markerer innløpet til Sørsundet og havna i Kristiansund. Det ligger ca. 3 km nord for Bremsnes.

Fyrstasjonen ble tent som leifyr i 1842. Fyrlykta hadde et 5. ordens fyrapparat og var plassert i et karnapp på stueveggen i fyrbygningen. I årene 1847 til 1854 skal det ha vært mange sterke stormer på Hustadvika og mange sjøfolk skal ha berga seg i land på fyret. Store bølger skylte over husene og sjøvann rant ned i skorsteinen, mens vinduene ble slått inn.

I 1894 ble det bygget nytt fyrlykthus og lagt inn flere klipp- og fargesektorer. I 1907 ble det gamle fyrapparatet byttet ut med et nytt 4. ordens linseapparet.

I 1953 ble det bygget ny bolig ved fyret og det ble elektrifisert med strøm fra eget aggregat. I 1976 ble fyrstasjonen automatisert og avbemanna.

 Se også 
Norske fyr

 Kilder 

 fyr.no

 Eksterne lenker 


Kategori:Fyr i Møre og Romsdal
Kategori:Samferdsel i Averøy
Kategori:Kulturminner i Averøy‎
Kategori:Byggverk fullført i 1842
Kategori:1842 i Norge
Kategori:Byggverk i Averøy